莊思明

莊思明，用過藝名莊晴，喺香港出世，係香港模特兒同電影演員，2010年度香港小姐競選季軍，2017年曾經同帝皇娛樂簽約，而家係無綫電視經理人合約女藝員。政治上係建制派嘅支持者。

簡歷 
佢讀過瑪利曼小學同西島中學，之後讀香港理工大學設計學系。佢係「明輝發展」創辦人同前主席莊寶嘅三女，亦係莊思敏嘅妹妹同莊思華嘅孖生妹妹。

佢同莊思華報名加入驕陽電影公司，成為《雙子神偷》演員之一。佢喺2010年參選香港小姐並進入決賽，最終攞到季軍。

2018年1月結束帝皇娛樂合約，返返去無線電視。

電視劇
2011年 《你們我們他們》飾 Elaine
2012年 《愛·回家》飾 向晴
2020年 《機場特警》

參與節目

2010年
6月26號、7月3號：美麗觸印
7月17號：美麗觸印真情話
7月24號：當香港小姐遇上香港先生時
8月1號：2010年度香港小姐競選決賽
8月29號：名人廚房
11月14號、11月21號：新美麗新加坡

2011年
2月5號：東華愛心慶歡騰
4月23號：魔法擂台 
5月2號：今日VIP
6月26號：甜心先生
9月6號：千奇百趣省港澳
9月15號：怒食街頭

2012年
3月10號：千奇百趣高B班

電影
2001年 《初戀嗱喳麵》
2007年 《雙子神偷》

感情生活 
2011年同陳慧琳細佬陳司翰拍拖，兩人不時發生衝突，感情離離合合。

2016年，莊思明承認同楊明熱戀，近年更公開認定對方做結婚嘅對象。

政治表態

2019年香港區議會選舉前夕 
2019年11月23號，即係2019年香港區議會選舉前一日，中華人民共和國外交部駐香港特別行政區特派員公署Facebook專頁上載咗一條由40幾位藝人拍攝嘅片段，內容主要係為咗呼籲用選票「向暴力說不」。莊思明同佢家姐莊思敏係其中一員。

支持港版國安法 
莊思明曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

爭議

被指攻擊許芯悅
喺愛國電影《時代》入面，許芯悅同楊明飾演情侶，拍攝時要拖手兼挨心口。不過，許芯悅指控身為楊明女友嘅莊思明，場場戲都「近距離監視」，自己被佢嘅「氣場」嚇窒，事件報道後更有人要求許收聲。許又話好驚再被人身攻擊同詛咒，人與人之間要互相尊重，有錢唔係高人一等。其後莊思明反揶揄對方係小丑博見報。

就男友食肆服務質素同網民進行罵戰 
喺2019年12月，有網民喺莊思明男友楊明開設嘅燉湯店Facebook留言，批評湯料唔足，令人覺得價錢相對太貴，莊思明唔禮貌噉回應，引來大批網民不滿。

喺個人社交平台涉嫌洩露國泰航空機組人員私隱 
喺2020年1月8號，莊思明喺社交媒體表示，當日佢坐國泰航空CX619航班（該航班由空中巴士A350-900執飛，飛事件之後發酵，台灣同馬來西亞媒體都有報道事件，國泰航空公司空中服務員工會同私隱專員公署回應事件，指有關行為涉嫌觸犯私隱條例。藝人王喜就媒體唔點名指莊思明為『類恐怖分子』，又表示拒絕同佢坐同一班機。國泰航空嘅本地主要競爭對手香港航空亦喺社交媒體揶揄事件，舉行送筆活動，並溫馨提示乘客搭飛機嘅時候，要帶筆填寫入境紙。

去到1月11號，莊思明嘅家姐，同樣係藝人嘅莊思敏亦回應事件，指莊思明一時衝動，又批評網民嘅言論激進。雖然私隱專員公署亦批評呢種做法，莊思敏就聲稱莊思明公開嘅機組成員名單唔屬私隱。

因應香港航空喺社交媒體嘅言論，喺1月12號，莊思明嘅男友楊明未有回應莊思明洩漏機組人員名單嘅爭議同私隱專員公署嘅回應，只係質疑香港航空，係咪乘客有需要都唔可以向服務員求助。朱庭萱就指責香港航空以『黃絲角度揶揄撐警藝人』，『跟支持祖國的人作對』，又祝香港航空早日結業。

去到2021年11月，學術期刊Journal of Organizational Computing and Electronic Commerce喺2021年11月刊登咗一篇文章討論網上捍衛品牌行為，其中就攞咗呢次莊思明同楊明攻擊網民引來大批反駁嘅例子，作為呢種行為嘅其中一個案例。

連出去

5. 莊思明- 2010香港小姐競選- tvb.com

無綫電視女藝員
思明
2010年度香港小姐競選佳麗